 ఆవిడ అవస్థచూసి ప్రభావతి నువ్వు ఆపుకోలేకపోతున్నది.
 
 ప్రభావతి అక్కడ్నుంచి కదలదు, వంటావిడ ఇంటికి పోవడానికి వీల్లేదు.
 
 ఈ భాగవతం ఓ అరగంటసేపు కొనసాగింది.
 
 చివరకు ప్రభావతికే విసుగుపుట్టి ఆ దారిన ఎవరో ఒకతను నడిచిపోతుంటే అతన్ని పిలిచి "చూడు బాబూ! ఇంట్లోంచి పిల్లలు మూట బయటకు విసిరేశారు. కాస్త తీసి యిస్తావా?" అనడిగింది.
 
 అతను ఆ మూట మంచిదేనా కాదా అన్నట్లు దానివంక అనుమానంగా చూసి, తర్వాత అదితీసి ప్రభావతికి అందించి వెళ్ళిపోయాడు.
 
 వంటావిడ ఈ దృశ్యంచూసి, ఇహ అక్కడ ఓ క్షణంకూడా నిలబడకుండా గబగబ ఇంటిదారి పట్టింది.
 
 ప్రభావతి మూట తీసుకుని లోపలకు వెళ్ళి శారదమ్మగార్నికూడా పిల్చుకు వచ్చి ఆవిడకు జరిగిందంతా చెప్పి, మూట విప్పదీసింది.
 
 అందులో చిన్న చిన్న మూటలింకా మరింత చాలా వున్నాయి. ఒకదాంట్లో అర్ధశేరువరకూ బియ్యం, మరోదాంట్లో మరింత కందిపప్పు, ఇంకోదాంట్లో విస్తరాకులో చుట్టి పేరిన నెయ్యి, మరోదాంట్లో పంచదార-ఇవన్నీ వున్నాయి.
 
 శారదమ్మగారికి రక్తం ఉడికిపోయింది. "ఓసి భడవా! ఇలా ఎన్నాళ్ళబట్టి చేస్తున్నదో? రేపు పన్లోకి రానియ్యి, దీని పని పడతాను" అన్నది కోపంతో.
 
 కానీ అప్పటినుంచి మళ్ళీ వంటమనిషి పత్తాలేదు.
 
                     15
 
 కుమార్ మామగారు అల్లుడికి ఉత్తరం రాశారు. దసరా పండక్కి మిగతా కూతుళ్ళూ, అల్లుళ్ళూ అంతా వస్తున్నారట. కుమార్ వచ్చి చాలా రోజులయింది కాబట్టి, ప్రభావతిని పిల్లల్ని తీసుకుని రమ్మని మరీమరీ రాశారు.
 
 ఆ ఉత్తరం చూసినప్పటినుంచీ ప్రభావతి గంతులెయ్యసాగింది.
 
 మొదట కుమార్ తను వెళ్ళకుండా భార్యనూ, పిల్లల్నీ పంపించి ఊరకుందామనుకున్నాడు. కానీ, ఆమె చీటికీమాటికీ "మీరుకూడా రండి, మీరుకూడా రండి" అని బలవంతం చేయటంవల్ల ఒప్పుకోక తప్పలేదు.
 
 కుమార్ మామగారిది హైదరాబాద్.
 
 "ఎలా వెడదాం? బస్సులో వెడదామా? కారులో వెడదామా? లేకపోతే గోల్కొండ ఎక్స్ ప్రెస్ లో వెడదామా? అని అడిగింది ప్రభావతి.
 
 కుమార్ కారు కొన్నాక ఇంతవరకూ లాంగ్ జర్నీ చేయలేదు. ఆ సరదా తీరటమే లేదు.
 
 "కారులో వెడదాం" అన్నాడు డాబుసరిగా.
 
 ప్రభావతి ముఖం అదోలాపెట్టి "మన కారులోనా? ఆ పిచ్చిముండ మనల్ని సరిగ్గా తీసుకువెడుతుందా?" అన్నది.
 
 "ఏమిటలా తీసిపారేస్తున్నావు మనకారును? ఇదేమిటో తెలుసా? ఫియట్ కారు" అన్నాడు.
 
 "అవటానికి ఫియట్ కారే. కానీ సిక్స్ టీ త్రీ మోడల్."
 
 "అసలు సిక్స్ టీ టూ, సిక్స్ టీ త్రీ మోడల్సే చాలామంచివి తెలుసా? ఆ తర్వాత క్వాలిటీ పడిపోయింది. కార్లగురించి తెలిసినవాళ్ళనెవర్నయినా అడుగు. ఆ పాత మోడల్సు ఎంత మంచివో చెబుతారు."
 
 "మోడల్ మంచిదని భుజాలెగరెయ్యటమే గానీ అదెప్పుడయినా సుఖపెట్టిందా మిమ్మల్ని?"
 
 ప్రభావతి అన్నదాంట్లో అబద్దంలేదు. ఆ కారు కొన్నప్పటినుంచీ కుమార్ షెడ్డుచుట్టూ పిచ్చిపట్టినవాడిలా తిరుగుతూనే వున్నాడు. ప్లగ్గులకి ఆయిలుకొట్టిన నాలుగయిదురోజులకోసారి బండి రోడ్డుమీద ఆగిపోతూ వుండేది. ఎలాగో తోయించి మళ్ళీ స్టార్టుచేసి షెడ్ కు తీసుకెళ్ళి ప్లగ్గులు క్లీన్ చేయించేవాడు. ఆయిల్ కారటంవల్ల వెనుకగొట్టంలోంచి ధారాళంగా పొగ వస్తుండేది. అదేమిటంటే రింగులు వేయాలన్నాడు మెకానిక్కు. నాలుగయిదు వందలు ఖర్చుపెట్టి రింగులు వేయించి, మరికొన్ని రిపేర్లు చేయించాడు. అయినా ఆయిల్ కాలి పొగరావటం మానలేదు. అదేమిటని అడిగితే కార్బన్ పట్టాలి. అప్పటిదాకా అలా వస్తూనే వుంటుందన్నాడు. పొగ ఎన్నాళ్ళకీ తగ్గకపోయేసరికి చివరికి "రింగులు కాయలేదు, రీబోరింగ్ చేయాల"న్నాడు. అదెంతవుతుందని అడిగితే పదిహేనువందలదాకా అవుతుందన్నాడు. ఈలోపల బ్యాటరీ డౌన్ అవటం, వైర్లు కాలిపోతూ వుండటం, ఆర్మేచర్ మాడిపోతూ ఉండటం, అనుక్షణం బాధిస్తూనే వున్నాయి. కారు చీటికీమాటికీ ఆగిపోతుంటే బ్యాటరీ డిఫెక్టని బ్యాటరీ కొనిపించారు. కొత్త బ్యాటరీ కొన్నాకకూడా ఆగిపోతుంటే వైరింగ్ ఫాల్టని చెప్పి, రీవైరింగ్ చేయించాలని చెప్పాడు. కుమార్ కు ఈ కారు కొరకరాని కొయ్య అయిపోయింది. పేషెంట్లను చూస్తున్నా అదే గుర్తుకువస్తుంది. దాన్నిగురించి ఆలోచిస్తూ కొంత చిక్కిపోయాడు. రాత్రిళ్ళు కలల్లోకికూడా వస్తున్నది.
 
 "ఏం ఫర్వాలేదులే, ఎలాగో కొన్నాళ్ళలో అమ్మేస్తాను. అసలు వాడుకున్నట్లు లేడు. ఈ మాత్రమైనా లాంగ్ జర్నీ చేయకపోతే అసలనుభవించినట్లే వుండదు" అన్నాడు కుమార్.
 
 ప్రభావతి ఒప్పుకుంది.
 
 కుమార్ వాళ్ళు కారులో వెడుతున్నారని రంగారావుగారు విని - డ్రైవర్ని తీసుకువెళ్ళండి, లాంగ్ జర్నీ చేసేటప్పుడు డ్రైవరులేకుండా వెళ్ళకూడదు" అన్నారు.
 
 "ఫర్వాలేదులెండి" అని ఆయనముందు అంతకన్నా ఏమీ అనలేక తల్లితో "డ్రైవర్ని నేను తీసుకువెడితే ఆయనకిబ్బంది. ఎందుకూ? కారు మంచి కండీషన్ లో వుందిక్. నేను తీసుకువెడతాను" అన్నాడు.
 
 ఆమె వెళ్ళి భర్తతో చెప్పింది.
 
 "సరే, వాడిష్టం వాడి మంచికోసం చెప్పాను. వినకపోతే ఏం చేస్తాను?" అని రంగారావుగారు ముఖం కొంచెం సీరియస్ గా చేసుకున్నారు.
 
 తెల్లవారుఝామున నాలుగు గంటలకి బయల్దేరారు. పదిగంటలకల్లా హైదరాబాద్ చేరిపోవచ్చని ఉద్దేశం. అంతా కారులో ఎక్కాక రంగారావుగారు గుమ్మంలోకి వచ్చి "వెళ్ళగానే కులాసాగా చేరినట్లు ఫోన్ చెయ్యి మరిచిపోబోకు, ముఫ్ఫైమిల్ల స్పీడ్ కన్నా ఎక్కువ వెళ్ళాక. ఒకగంట ఆలస్యంగా వుండటంవల్ల నష్టంలేదు. మంచినీళ్ళు తీసుకున్నారా? లేకపోతే పిల్లలు దారిలో ఇబ్బంది పడతారు" అంటూ బోలెడు సూచనలు చేశారు.
 
 స్టీరింగ్ ముందు కూర్చున్న కుమార్ అన్నిటికీ తల ఊపాడు. కారు కదిలింది.
 
 పిల్లలు ముగ్గురు వెనక కూర్చున్నారు. ప్రభావతి ముందుసీట్లో భర్తకి ఆనుకుని కూర్చుంది.
 
 కారు సుఖంగానే పోతున్నది.
 
 ఆమెకు హాయిగానే ఉన్నది.
 
 "నాకు డ్రైవింగ్ నేర్పించమంటే నేర్పించారు కాదు" అన్నది.
 
 "ఈ కారుమీద కాదు, కొత్తవారు కొన్నాక నేర్పిస్తాలే" అన్నాడు కుమార్.
 
    * * * 
 
 మధ్యదార్లో కాఫీలకోసం ఆగటంవల్ల కొంత ఆలస్యమయింది. హైదరాబాద్ ఇంకా పదిమైళ్ళ దూరంలో వుండగా "అమ్మయ్య - ఏ ట్రబులూ లేకుండా వచ్చేశాం" అని కుమార్ మనసులో సంతోషిస్తూ వుండగా వున్నట్లుండి కారు ఓ ప్రక్కకు లాగేసి, ఎడమవైపుకు ఒరిగిపోయి రెక్కలు తెగిన పక్షిలా అయేసరికి ఏం జరిగిందో అర్ధంకాక వెంటనే బ్రేక్ త్రొక్కేశాడు. కారాగిపోయింది.
 
 "ఏమండీ! ఏం జరిగిందండీ?" అనడుగుతోంది ప్రభావతి భయంగా.
 
 వెనుక సీట్లోంచి పిల్లలు 'కారాగిపోయింది, కారాగిపోయింది" అని గొడవ చేస్తున్నారు.
 
 "టైర్ పంచరయిందే" అనుకుంటూ కుమార్ క్రిందికి దిగి చూశాడు. ముందుభాగం ఎడమవైపుకు ఒరిగిపోయింది. టైర్ బాగానే వుంది. లోపల ఏదో భాగం విరిగినట్లయింది. అతనికేం జరిగిందీ అర్ధం కాలేదు.
 
 ప్రభావతికూడా కారుదిగి అతన్ని ప్రశ్నలతో వేధించసాగింది.
 aavida avasthachusi prabhaavati nuvvu aapukolekapotunnadi.
 
 prabhaavati akkadnunchi kadaladu, vantavida intiki povadaaniki veelledu.
 
 ee bhagavatam oo aragantasepu konasagindi.
 
 chivaraku prabhaavatike visuguputti aa daarina evaro okatanu nadichipotunte atanni pilichi "chudu baaboo! intlonchi pillalu moota bayataku visiresaaru. kaasta teesi yistava?" anadigindi.
 
 atanu aa moota manchidena kaadaa annatlu daanivanka anumaanamgaa chusi, tarvaata aditeesi prabhaavatiki andinchi vellipoyaadu.
 
 vantavida ee drushyanchusi, iha akkada oo kshanankuda nilabadakunda gabagaba intidaari pattindi.
 
 prabhaavati moota teesukuni lopalaku velli saaradammagaarnikudaa pilchuku vachi aavidaku jarigindantaa cheppi, moota vippadeesindi.
 
 andulo chinna chinna mootalinka marinta chala vunnayi. okadaantlo ardhasheruvarakuu biyyam, marodantlo marinta kandipappu, inkodantlo vistaraakulo chutti paerina neyyi, marodantlo panchadaara-ivannee vunnayi.
 
 saaradammagaariki raktam udikipoyindi. "osi bhadava! ilaa ennallabatty chestunnado? repu panloki raniyyi, deeni pani padataanu" annadi kopamtho.
 
 cony appatinunchi mallee vantamanishi pattaaledu.
 
                     15
 
 kumar maamagaaru alludiki uttaram raasaaru. dasara pandakki migata koothulluu, allulluu antaa vastunnarata. kumar vachi chala rojulayindi kabatti, prabhaavatini pillalni teesukuni rammani marimari raasaaru.
 
 aa uttaram chusinappatinunchi prabhaavati gantuleyyasaagindi.
 
 modata kumar tanu vellakunda bhaaryanuu, pillalni pampinchi oorakundaamanukunnaadu. cony, aame cheetikeemaatikii "meerukuda randi, meerukuda randi" ani balavantam cheyatamvalla oppukoka tappaledu.
 
 kumar maamagaaridi hyderabad.
 
 "ela vedadam? bassulo vedadama? kaarulo vedadama? lekapothe golkonda ex press loo vedadama? ani adigindi prabhaavati.
 
 kumar kaaru konnaka intavarakuu lang jarni cheyaledu. aa sarada teeratame ledu.
 
 "kaarulo vedadam" annadu dabusariga.
 
 prabhaavati mukham adolapetti "mana karulona? aa picchimunda manalni sarigga teesukuvedutundaa?" annadi.
 
 "emitala teesipaarestunnaavu manakaarunu? idemito telusa? fiat kaaru" annadu.
 
 "avataniki fiat kaare. cony sicks t tree modal."
 
 "asalu sicks t too, sicks t tree modalse chalamanchivi telusa? aa tarvaata kwality padipoyindi. kaarlagurinchi telisinavallanevarnaya adugu. aa paata modalsu entha manchivo chebutaaru."
 
 "modal manchidani bhujalegareyyatame gaanee adeppudayina sukhapettinda mimmalni?"
 
 prabhaavati annadaantlo abaddamledu. aa kaaru konnappatinunchi kumar shedduchuttu picchipattinavadila tirugutune vunnadu. plaggulaki aayilukottina nalugayidurojulakosara bandi roddumeeda aagipotuu vundedi. elago thoyinchi mallee startuchesi shed ku teesukelli plaggulu cleen cheyinchevaadu. aayil karatamvalla venukagottamlonchi dhaaraalamgaa poga vastundedi. ademitante ringulu veyalannadu mekanikku. naalugayidu vandalu kharchupetti ringulu veyinchi, marikonni reparlu cheyinchaadu. aina aayil kaali pogaravatam maanaledu. ademitani adigithe carban pattali. appatidaka alaa vastune vuntundannadu. poga ennaallakee taggakapoyesariki chivariki "ringulu kaayaledu, reboring cheyala"nnaadu. adentavutundani adigithe padihenuvandaladaakaa avutundannadu. eelopala batery doun avatam, vairlu kaalipotuu vundatam, armechar maadipotuu undatam, anukshanam baadhistuunae vunnayi. kaaru cheetikeemaatikii aagipotunte batery defectoni batery konipinchaaru. kotta batery konnakakuda aagipotunte viring faltoni cheppi, reviring cheyinchaalani cheppaadu. kumar ku ee kaaru korakarani koyya ayipoyindi. paeshentlanu chustunna adhe gurtukuvastundi. daannigurinchi aalochistuu kontha chikkipoyadu. raatrillu kalallokikuda vastunnadi.
 
 "yem farvaledule, elago konnaallalo ammestaanu. asalu vaadukunnatlu ledu. ee matramaina lang jarni cheyakapothe asalanubhavinchinatle vundadu" annadu kumar.
 
 prabhaavati oppukundi.
 
 kumar vaallu kaarulo vedutunnaarani rangaaraavugaaru vini - driverni teesukuvellandi, lang jarni chesetappudu draivarulekunda vellakudadu" annaru.
 
 "farvaledulendi" ani aayanamundu antakanna emi analeka tallitho "driverni nenu teesukuvedithe aayanakibbandi. endukuu? kaaru manchi condition loo vundik. nenu teesukuvedataanu" annadu.
 
 aame velli bhartatho cheppindi.
 
 "sare, vaadishtam vaadi manchikosam cheppaanu. vinakapothe yem chestaanu?" ani rangaaraavugaaru mukham konchem seerius gaa chesukunnaru.
 
 tellavaarujaamuna naalugu gantalaki bayalderaaru. padigantalakalla hyderabad cheripovachani uddesam. antaa kaarulo ekkaaka rangaaraavugaaru gummamloki vachi "vellagaane kulasaga cherinatlu fon cheyyi marichipoboku, muffimilla speed kanna ekkuva vellaaka. okaganta aalasyamgaa vundatamvalla nashtamledu. manchineellu teesukunnara? lekapothe pillalu daarilo ibbandi padataaru" antuu boledu suuchanalu chesaru.
 
 steering mundu kuurchunna kumar annitikee tala oopaadu. kaaru kadilindi.
 
 pillalu mugguru venaka kuurchunnaaru. prabhaavati munduseetlo bhartaki aanukuni koorchundi.
 
 kaaru sukhamgaane potunnadi.
 
 aameku haayigaane unnadi.
 
 "naaku driving nerpinchamante neerpinchaaru kaadu" annadi.
 
 "ee kaarumeeda kaadu, kottavaaru konnaka nerpistale" annadu kumar.
 
    * * * 
 
 madhyadaarlo kaafiilakosam aagatamvalla kontha aalasyamayindi. hyderabad inka padimailla dooramlo vundagaa "ammayya - e trabuluu lekunda vachesam" ani kumar manasulo santoshistuu vundagaa vunnatlundi kaaru oo prakkaku lagesi, edamavaipuku origipoyi rekkalu tegina pakshila ayesariki yem jarigindo ardhamkaaka ventane breake trokkesadu. kaaraagipoyindi.
 
 "emandi! yem jarigindandii?" anadugutondi prabhaavati bhayamgaa.
 
 venuka seetlonchi pillalu 'kaaraagipoyindi, kaaraagipoyindi" ani godava chestunnaru.
 
 "tire pancharayinde" anukuntu kumar krindiki digi chushadu. mundubhaagam edamavaipuku origipoyindi. tire bagane vundi. lopala edho bhagam viriginatlayindi. atanikem jarigindii ardham kaaledu.
 
 prabhavatikuda kaarudigi atanni prasnalatho vedhinchasaagindi.